ขนทัพ 28 หุ้นปันผล XD สัปดาห์หน้า! CSP-TIPCO-MBAX-NER นำทีมยีลด์สูงเกิน 5 %
ขนทัพ 28 หุ้นปันผลขึ้นเครื่องหมาย XD ในสัปดาห์หน้า(19-22 เม.ย.2565) ชู CSP-TIPCO-MBAX-NER นำทีมยีลด์สูงเกิน 5 %
ขนทัพ 28 หุ้นปันผลขึ้นเครื่องหมาย XD ในสัปดาห์หน้า(19-22 เม.ย.2565) ชู CSP-TIPCO-MBAX-NER นำทีมยีลด์สูงเกิน 5 %
12 เม.ย. 2565

ผู้สื่อข่าวรายงานว่า ในสัปดาห์หน้า(19-22 เม.ย.2565) มีหลักทรัพย์ประกาศจ่ายเงินปันผลและเตรียมขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) จำนวน 28 หลักทรัพย์ประกอบด้วย AUCT ,J ,JMART ,JMT ,JP ,NER ,PCSGH ,STA ,STGT,TCAP ,TIPCO ,TOG ,TPS ,YUASA ,HMPRO ,KTB ,SO ,TPLAS ,AIT,AMATAV ,BBL ,BIZ ,CSP ,MAJOR ,MBAX ,TTB ,CIMBT และ SKR
ดังนั้นทีมข่าว “ข่าวหุ้นธุรกิจออนไลน์” จึงทำการรวบรวมกลุ่มหุ้นเตรียมจ่ายปันผลในช่วงดังกล่าวมานำเสนอ อีกทั้งเพื่อเป็นทางเลือกเข้าเก็บหุ้นปันเด่นผลในยามภาวะตลาดหุ้นผันผวนและขาดปัจจัยบวกหนุน และให้อัตราเงินปันผลตอบแทนสูง (Dividend Yield) ดังตารางประกอบ

โดยจากการสำรวจข้อมูลดังกล่าวพบว่ามี 4 หลักทรัพย์ที่ให้อัตราเงินปันผลตอบแทนสูงเกิน 5% ประกอบด้วย CSP,TIPCO ,MBAX และ NER นอกจากนี้หุ้นปันผลส่วนใหญ่กระจุกตัวอยู่ในหุ้นกลุ่ม SET50 และ SET100 โดยเฉพาะหุ้นแบงก์เตรียมจ่ายปันผลหลายตัวอาทิ  KTB ,BBL ,TTB ,CIMBT
สำหรับบริษัท ซีเอสพี สตีลเซ็นเตอร์ จำกัด (มหาชน) หรือ CSP ให้ Dividend Yield สูงสุด 6.80% โดยประกาศจ่ายปันผลงวดดำเนินงานวันที่ 1 ก.ค. – 31 ธ.ค. 2564 อัตราการจ่ายปันผลเป็นเงินสด 0.20 บาทต่อหุ้น โดยวันที่ไม่ได้รับสิทธิปันผล (XD) วันที่ 21 เม.ย. 2565 วันที่จ่ายปัน 6 พ.ค. 2565
ตามมาด้วยบริษัท ทิปโก้ฟูดส์ จำกัด (มหาชน) หรือ TIPCO ให้ Dividend Yield สูงถึง 5.86% โดยประกาศจ่ายปันผลงวดดำเนินงานวันที่ 1 ม.ค.- 31 ธ.ค. 2564 อัตราการจ่ายปันผลเป็นเงินสด 0.58 บาทต่อหุ้น โดยวันที่ไม่ได้รับสิทธิปันผล (XD) วันที่ 19 เม.ย. 2565 วันที่จ่ายปัน 5 พ.ค. 2565
ส่วนบริษัท มัลติแบกซ์ จำกัด (มหาชน)  หรือ MBAX ให้ Dividend Yield สูงถึง 5.50% โดยประกาศจ่ายปันผลงวดดำเนินงานวันที่ 1 ม.ค.- 31 ธ.ค. 2564 อัตราการจ่ายปันผลเป็นเงินสด 0.30 บาทต่อหุ้น โดยวันที่ไม่ได้รับสิทธิปันผล (XD) วันที่ 21 เม.ย. 2565 วันที่จ่ายปัน 6 พ.ค. 2565
ปิดท้ายบริษัท นอร์ทอีส รับเบอร์ จำกัด (มหาชน) หรือ NER ให้ Dividend Yield สูงถึง 5.03% โดยประกาศจ่ายปันผลงวดดำเนินงานวันที่ 1 ก.ค.  – 31 ธ.ค. 2564อัตราการจ่ายปันผลเป็นเงินสด 0.36 บาทต่อหุ้น โดยวันที่ไม่ได้รับสิทธิปันผล (XD) วันที่ 19 เม.ย. 2565 วันที่จ่ายปัน 6 พ.ค. 2565
อนึ่ง การขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล
 